94/700/EY: Neuvoston päätös, tehty 24 päivänä lokakuuta 1994, puolijohdetuotteiden piirimallien oikeudellisen suojan ulottamisesta koskemaan Kanadasta olevia henkilöitä



Virallinen lehti nro L 284 , 01/11/1994 s. 0061 - 0062

Suomenk. erityispainos Alue 3 Nide 62 s. 0150

Ruotsink. erityispainos Alue 3 Nide 62 s. 0150



NEUVOSTON PÄÄTÖS, tehty 24 päivänä lokakuuta 1994, puolijohdetuotteiden piirimallien oikeudellisen suojan ulottamisesta koskemaan Kanadasta olevia henkilöitä (94/700/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon puolijohdetuotteiden piirimallien oikeudellisesta suojasta annetun neuvoston direktiivin 87/54/ETY(1) ja erityisesti sen 3 artiklan 7 kohdan, ottaa huomioon komission ehdotuksen, sekä katsoo, että yhteisössä oikeutta puolijohdetuotteiden piirimallien oikeudelliseen suojaan sovelletaan henkilöihin, joilla on oikeus suojaan direktiivin 87/54/ETY 3 artiklan 1-5 kohdan mukaisesti, oikeus suojaan voidaan neuvoston päätöksellä ulottaa koskemaan henkilöitä, jotka mainittujen säännösten mukaan eivät saa suojaa, kyseisen suojan ulottamisesta laajemmalle on mahdollisuuksien mukaan päätettävä koko yhteisön osalta, tällainen suoja on aiemmin ulotettu vastavuoroisuuden perusteella eräistä yhteisöön kuulumattomista maista ja eräiltä yhteisöön kuulumattomilta aluilta oleviin henkilöihin joko pysyvästi päätöksellä 90/510/ETY(2) tai väliaikaisesti päätöksellä 93/16/ETY(3), Kanadan lainsäädännössä on säännökset, joilla annetaan asianmukainen suoja piirimallien luojille, ja se on ilmaissut aikomuksensa laajentaa niiden soveltamista 1 päivästä marraskuuta 1994 yhteisön kansalaisiin ja luonnollisiin ja oikeushenkilöihin, joilla on yhteisössä todellinen ja toiminnassa oleva piirimalleja luova tai integroituja piirejä valmistava laitos, teollis- ja tekijänoikeuksien kauppaan liittyvistä näkökohdista tehdyssä sopimuksessa, joka on osa Uruguayn kierroksen monenvälisten neuvottelujen tuloksista ja joka sisältyy 15 päivänä huhtikuuta 1994 tehtyyn Marrake Osin päätösasiakirjaan, velvoitetaan jäsenet myöntämään integroitujen piirien piirimalleille suoja sopimuksen määräysten sekä integroituihin piireihin liittyvästä henkisestä omaisuudesta tehdyn sopimuksen niiden määräysten mukaisesti, joihin ensin mainitussa sopimuksessa viitataan, tämä sopimus, samoin kuin Maailman kauppajärjestön perustamissopimus tulevat voimaan 1 päivänä tammikuuta 1995 tai mahdollisimman pian tämän päivän jälkeen; Maailman kauppajärjestön jäseninä olevilla teollisuusmailla on tämän sopimuksen voimaantulon jälkeen vuosi aikaa panna täytäntöön immateriaalioikeuksien kauppaan liittyviä näkökohtia koskevan sopimuksen määräykset, ja Kanadan viranomaisten tekemien sitoumusten vuoksi olisi ulotettava direktiivin 87/54/ETY mukainen suoja Kanadasta oleviin luonnollisiin henkilöihin, yrityksiin ja muihin oikeushenkilöihin 1 päivästä marraskuuta 1994 immateriaalioikeuksien kauppaan liittyviä näkökohta koskevan sopimuksen täytäntöönpanoon asti, ON TEHNYT TÄMÄN PÄÄTÖKSEN: 1 artikla Jäsenvaltioiden on ulotettava direktiivin 87/54/ETY mukainen oikeudellinen suoja seuraavasti: a) luonnollisia henkilöitä, jotka ovat Kanadan kansalaisia tai joilla on vakituinen asuinpaikka Kanadan alueella, on kohdeltava niin kuin he olisivat jäsenvaltioiden kansalaisia; b) yhtiöitä ja muita oikeushenkilöitä, jotka ovat Kanadasta ja joilla on todellinen ja toiminnassa oleva teollisuus- tai liikelaitos Kanadassa, on kohdeltava niin kuin niillä olisi todellinen ja toiminnassa oleva teollisuus- tai liikelaitos jonkin jäsenvaltion alueella. 2 artikla Tätä päätöstä sovelletaan 1 päivästä marraskuuta 1994. 3 artikla Tämä päätös on osoitettu kaikille jäsenvaltioille. Tehty Luxemburgissa 24 päivänä lokakuuta 1994. Neuvoston puolesta Puheenjohtaja J. BORCHERT (1) EYVL N:o L 24, 27.1.1987, s. 36 (2) EYVL N:o L 285, 17.10.1990, s. 29. Päätös sellaisena kuin se on muutettuna päätöksellä 93/17/ETY (EYVL N:o L 11, 19.1.1993, s. 22) (3) EYVL N:o L 11, 19.1.1993, s. 20. Päätös sellaisena kuin se on muutettuna päätöksellä 93/520/ETY (EYVL N:o L 246, 2.10.1993, s. 31), jolla annetaan tilapäinen suoja Amerikan yhdysvalloista oleville henkilöille (31 päivään joulukuuta 1993) ja tietyiltä alueilta oleville henkilöille (31 päivään joulukuuta 1994), sekä päätös 94/373/EY (EYVL N:o L 170, 5.7.1994, s. 34), jolla pidennetään suojaa Amerikan yhdysvaltojen osalta 1 päivään heinäkuuta 1995